CELEX: 62009CJ0017
Language: hu
Date: 2010-01-21
Title: A Bíróság (negyedik tanács) 2010. január 21-i ítélete.#Európai Bizottság kontra Németországi Szövetségi Köztársaság.#Szolgáltatásnyújtásra irányuló közbeszerzési szerződések - Biológiailag lebomló és növényi hulladékok ártalmatlanítására irányuló szolgáltatás - Nyílt közbeszerzési eljárás nélküli odaítélés.#C-17/09. sz. ügy.

A Bíróság (negyedik tanács) 2010. január 21‑i ítélete – Bizottság kontra Németország
      (C‑17/09. sz. ügy)
      „Szolgáltatásnyújtásra irányuló közbeszerzési szerződések – Biológiailag lebomló és növényi hulladékok ártalmatlanítására irányuló szolgáltatás – Nyílt közbeszerzési eljárás nélküli odaítélés”
      1.                     Jogszabályok közelítése – Szolgáltatásnyújtásra irányuló közbeszerzési szerződések odaítélési eljárásai – 92/50 irányelv –
            Kötelezettségszegés (92/50 tanácsi irányelv) (vö. 15–18. cikk)
      2.                     Jogszabályok közelítése – Az árubeszerzésre és az építési beruházásra irányuló közbeszerzési szerződések odaítélésével kapcsolatos
            jogorvoslati eljárás – 89/665 irányelv (EK 226. cikk; 89/665 tanácsi irányelv) (vö. 22–23. cikk)
      Tárgy
      
         
               Tagállami kötelezettségszegés – A szolgáltatásnyújtásra irányuló közbeszerzési szerződések odaítélési eljárásainak összehangolásáról
                  szóló, 1992. június 18‑i 92/50/EGK tanácsi irányelv (HL L 209., 1. o.; magyar nyelvű különkiadás 6. fejezet, 1. kötet, 322. o.)
                  III–VI. címével összefüggésben értelmezett 8. cikkének megsértése – Bonn városa és valamely magánjogi társaság közti, a biológiailag
                  lebomló és növényi hulladékok ártalmatlanításáról szóló szerződés megkötését megelőző formális, európai szintű közbeszerzési
                  eljárás lefolytatásának hiánya.
               
            Rendelkező rész
      
         
                  1)
               
               
                  
               
               
                  	A Németországi Szövetségi Köztársaság – mivel Bonn városa és a Müllverwertungsanlage Bonn GmbH formális, európai szintű közbeszerzési
                     eljárás lefolytatását mellőzve ítélt oda a biológiailag lebomló és növényi hulladékok ártalmatlanítására vonatkozó szolgáltatásnyújtásra
                     irányuló közbeszerzési szerződést – nem teljesítette a szolgáltatásnyújtásra irányuló közbeszerzési szerződések odaítélési
                     eljárásainak összehangolásáról szóló, 1992. június 18‑i 92/50/EGK tanácsi irányelv 8. cikkéből és III–VI. címéből eredő kötelezettségeit.
                  
               
            
         
                  2)
               
               
                  
               
               
                  	A Bíróság a Németországi Szövetségi Köztársaságot kötelezi a költségek viselésére.